**Suplement i Certifikatës për kualifikimin profesional,**

**ELEKTROTEKNIKË, Niveli II në KSHK, referuar nivelit II të KEK**

**Individi është i aftë:**

* Të organizojë vendin e punës.
* Të përdorë dhe mirëmbajë mjetet dhe materialet e punës.
* Të respektojë standardet e profesionit.
* Të respektojë rregullat e higjienës dhe të mbrojtjes së mjedisit.
* Të zbatojë rregullat e sigurimit teknik
* Të kryejë saktë veprimet kryesore për të dhënë ndihmën e shpejtë.
* Të lexojë dhe interpretojë skemat elektrike dhe elektronike.
* Të vizatojë skemat e thjeshta elektrike dhe elektronike.
* Të interpretojë dokumentacionin teknik të profesionit.
* Të kryejë matje dhe kontrolle për veprimtarinë e elektroteknikës.
* Të bëjë përzgjedhjen e materialeve, veglave dhe pajisjeve të punës.
* Të kryejë punime të ndryshme axhusterike për veprimtarinë e elektroteknikës.
* Të bëjë kuotimet për instalimet elektrike
* Të hapë kanale, fole dhe vrima në mure, për instalime elektrike dhe telefonike.
* Të kryejë instalime të elementeve të skemave elektrike.
* Të kryejë riparimin e transformatorit njëfazor.
* Të kryejë riparimin e ushqyesve të thjeshtë
* Të kryejë riparimin e motorëve asinkron njëfazorë të pajisjeve elektroshtëpiake
* Të kryejë instalimin e rrjetit të internetit dhe telefonisë brenda dhe jashtë murit
* Të realizojë skema të ndryshme me tranzistorë dhe me qarqe të integruara
* Të shtrojë kabllot e tensionit të ulët në tokë.
* Të komunikojë me etikë profesionale.
* Të përdorë teknologjinë digjitale në mbështetje të veprimtarisë profesionale.

**Mundësitë e kualifikimit të mëtejshëm dhe të punësimit:**

Përfundimi me sukses i kualifikimit profesional “Elektroteknikë”, niveli II në KSHK, referuar nivelit II të KEK, e pajis individin Certifikatën Profesionale dhe Suplementin përkatës të nivelit të punonjësit gjysmë të kualifikuar (ndihmës) në këtë drejtim

Ky kualifikim i jep individit mundësinë që t`i drejtohet tregut të punës për punësim në veprimtaritë profesionale që lidhen me instalime, montime, mirëmbajtje dhe riparime të thjeshta të pajisjeve dhe rrjetit të transmetimit në fushën e elektroteknikës dhe elektronikës. Ai/Ajo mund të ushtrojë veprimtari profesionale në njësi të shitjeve dhe blerjeve të materialeve dhe pajisjeve elektrike dhe elektronike, si dhe në veprimtari të tjera që kanë lidhje me to.

Me përfundimin e kualifikimit profesional “Elektroteknikë”, niveli II në KSHK, referuar nivelit II të KEK, individi ka të drejtë të vazhdojë arsimimin në nivelin III ose të IV të kualifikimit profesional (një ose dy vjeçar), në një nga profilet mësimore të këtij drejtimi.

Me arsimim të mëtejshëm në nivelin IV në KSHK, referuar nivelit IV të KEK, individi fiton të drejtën e Diplomës së “Maturës Shtetërore Profesionale” me mundësi për vazhdimin e studimeve pas të mesme dhe universitare.

**Shënim:** Ky dokument është hartuar në mbështetje të nenit 102, pika 4, të Kushtetutës së Republikës së Shqipërisë, të nenit 29, pika 4 të ligjit nr. 15/2017, “Për arsimin dhe formimin profesional në Republikën e Shqipërisë”, të nenit 14 pika 2/dh, pika 3, 4, 6 dhe të shtojcës 1 të ligjit nr.10247, datë 4.3.2010, “Për kornizën shqiptare të kualifikimeve” (i ndryshuar).